સબરીમાલા મંદિરના પ્રવેશદ્વાર નજીક પહોંચનારી બે મહિલાઓની ઓળખ હૈદરાબાદના મોજો ટીવીના જર્નાલિસ્ટ કવિતા જક્કલ અને એક્ટિવિસ્ટ રિહાના ફાતિમા તરીકે થઈ છે. સબરીમાલાના પૂજારીએ મહિલાઓને મંદિરમાં ન આવવા કહ્યું છે તો દેખાવકારો સુપ્રીમ કોર્ટના આદેશનો અનાદર કરીને વિરોધ કરી રહ્યા છે અને મહિલાઓને મંદિરમાં પ્રવેશતા અટકાવી રહ્યા છે. અહીં ઈલાવુંગલ અને સન્નીદાનમમાં કર્ફ્યૂ લાગેલો છે. પોલીસ જવાનો બંને મહિાલઓને પોતાની સુરક્ષામાં મંદિર તરફ લઈ જઈ રહ્યા હતા પરંતુ તેઓને દેખાવકારોએ સફળ થવા દીધા નહોતા.